ΓΡΑΠΤΗ ΕΡΩΤΗΣΗ P-2078/01

υποβολή: Pat Gallagher (UEN) προς την Επιτροπή

(3 Ιουλίου 2001)

Θέμα: Θάνατοι δελφινιών που πιάνονται κατά λάθος στα δίχτυα αλιευτικών σκαφών

Σύμφωνα με πρόσφατη εκπομπή του BBC για τα δελφίνια που πιάνονται κατά λάθος στα δίχτυα αλιευτικών σκαφών, έχει αυξηθεί φέτος κατά 66 % ο αριθμός των δελφινιών που εκβράζονται νεκρά στις ακτές. Η εκπομπή, επικαλούμενη ορισμένα στοιχεία, επεσήμαινε ότιπάρχει κίνδυνος εξαφάνισης του κοινού δελφινιού ως άμεσο αποτέλεσμα της αλιευτικής μεθόδου κατά την οποία μηχανότρατες αλιεύουν κατά ζεύγη, σύροντας ανάμεσά τους δίχτυ.

Διαθέτει η Επιτροπή στοιχεία που να στηρίζουν τον ισχυρισμό αυτό και, εάν ναι, τι διορθωτικά μέτρα σκοπεύει να λάβει· Γνωρίζει η Επιτροπή ότι η μέθοδος αυτή αλιείας κατά ζεύγη έχει ήδη απαγορευθεί σε ορισμένες χώρες, και έχει σκεφθεί να προτείνει την απαγόρευσή της ως γενικό μέτρο στο πλαίσιο της ένταξης των περιβαλλοντικών πτυχών στην Κοινή Αλιευτική Πολιτική·

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Η Επιτροπή δεν διαθέτει δικά της στατιστικά στοιχεία σχετικά με το θέμα αυτό και έτσι δεν μπορεί να εκφράσει οποιαδήποτε αξιολόγηση σχετικά με την αξιοπιστία και την ακρίβεια των στατιστικών που αναφέρθηκαν από το BBC. Πράγματι, ανήκει στην ευθύνη των κρατών μελών να παρακολουθούν τα παρεμπίπτοντα αλιεύματα κητοειδών και να ελέγχουν την εφαρμογή της ισχύουσας κοινοτικής νομοθεσίας(1).

Επιπροσθέτως, η Επιτροπή δεν πληροφορήθηκε σχετικά με τα κριτήρια που χρησιμοποιήθηκαν για τη διάγνωση της αιτίας του θανάτου των ζώων που έχουν εκβρασθεί στην ξηρά και, ως εκ τούτου, εάν η αύξηση των περιστατικών αυτών στην ξηρά μπορεί να αποδοθεί σε αλιευτικές δραστηριότητες, ιδίως στην αλιεία με ζευγαρωτές τράτες.

Η Επιτροπή είναι ενήμερη του γεγονότος ότι οι περισσότερες από τις μελέτες σχετικά με την κατάσταση της διατήρησης μικρών κητοειδών εστιάζονται στον κίνδυνο ότι τα παρεμπίπτοντα αλιεύματα ορισμένων ειδών φθάνουν σε επίπεδα τα οποία θα μπορούσαν να θέσουν σε κίνδυνο τη βιωσιμότητα ορισμένων πληθυσμών κητοειδών (όχι όμως την εξαφάνιση των ειδών). Ωστόσο, η σχετική συμβολή των διαφόρων αλιευτικών μεθόδων στο πρόβλημα αυτό καθώς και ο βαθμός συμβολής τους θα πρέπει ακόμη ναπολογιστούν ποσοτικά.

Παρόλα αυτά, η Επιτροπή έχει στηρίξει τις περισσότερες από τις επιστημονικές έρευνες σχετικά με το πρόβλημα αυτό. Ιδιαίτερα, η πλέον πρόσφατη μελέτη για τα παρεμπίπτοντα αλιεύματα κητοειδών με πελαγικές τράτες στον Βορειοανατολικό Ατλαντικό, που δημοσιεύτηκε στην έρευνα της αλιείας 41 (3), αναφέρει ότι η παρεμπίπτουσα αλίευση θαλάσσιων θηλαστικών με τράτες αποτελεί σπάνιο γεγονός.

Μέχρι σήμερα,πάρχουν λίγεςποθέσεις σχετικά με τον τρόπο παρεμπίπτουσας αλίευσης κητοειδών με τράτες και, κατά συνέπεια, λίγεςποδείξεις σχετικά με τον τρόπο μείωσής τους. Οι προτάσεις των ερευνών σχετικά με τα κητοειδή είναι επιλέξιμες για κοινοτική στήριξη στο πλαίσιο του πέμπτου προγράμματος — πλαισίου για την κοινοτική έρευνα, βάσει της δράσης 5 του προγράμματος για την ποιότητα της ζωής και της δράσης 3 του προγράμματος ενέργειας, περιβάλλοντος και βιώσιμης ανάπτυξης Βιώσιμα θαλάσσια οικοσυστήματα.

Η Επιτροπή δεν εξετάζει επί του παρόντος να απαγορεύσει την αλιεία με ζευγαρωτές τράτες, δεδομένου ότιπάρχει μια σειρά διαφόρων προδιαγραφών εργαλείων και επιχειρησιακών πλευρών (όπως είναι το βάθος, η ταχύτητα, η χρονική στιγμή της ημέρας, ο χρόνος πόντισης των διχτυών, η εποχή, η περιοχή, η ταχύτητα με την οποία σύρονται τα δίχτυα, η ανάσυρση των διχτυών, κλπ.) που θα μπορούσαν να επηρεάσουν τη θνησιμότητα των δελφινιών. Μία πλήρης απαγόρευση της αλιευτικής αυτής μεθόδου δεν θα φαινόταν δικαιολογημένη στο στάδιο αυτό.

Παρόλα αυτά, η Επιτροπή δέχεται να εξετάσει όλα τα αναγκαία μέτρα προκειμένου να μετριάσει, και ενδεχομένως να εξαλείψει, την παρεμπίπτουσα αλίευση κητοειδών κατά τη διάρκεια των αλιευτικών δραστηριοτήτων. Για το σκοπό αυτό, η Γενική Διεύθυνση Αλιείας, σε συνεργασία με τη Γενική Διεύθυνση Περιβάλλοντος, θα διοργανώσει συνάντηση μιαςπο-ομάδας της Επιστημονικής, Τεχνικής και Οικονομικής Επιτροπής στον Τομέα της Αλιείας μέχρι τα τέλη τού 2001, προκειμένου ναπάρξει μια ενημερωμένη επισκόπηση των επιστημονικών στοιχείων και η εξεύρεση λύσεων για την αντιμετώπιση του προβλήματος.

(1) Οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων της άγριας πανίδας και χλωρίδας ΕΕ L 206 της 22.7.1992.